Arda Güler

Arda Güler (s. 25. helmikuuta 2005 Altındağ) on turkkilainen jalkapalloilija. Hän edustaa Espanjan pääsarjassa Primera Divisiónissa pelaavaa Real Madridia ja on pelipaikaltaan hyökkäävä keskikenttäpelaaja.

 Seurajoukkueura 
Güler liittyi istanbulilaisseura Fenerbahçen junioriakatemiaan vuonna 2019.Son dakika! Fenerbahçe, Arda Güler için Gençlerbirliği ile anlaştı! İşte ödenecek rakam... Habertürk. Viitattu 9.7.2023.  Hän teki 13. tammikuuta 2021 ensimmäisen ammattilaissopimuksensa Fenerbahçen kanssa, joka oli pituudeltaan 2½-vuotinen.Altyapı futbolcumuz Arda Güler’le profesyonel sözleşme imzalandı Fenerbahçe SK. Viitattu 9.7.2023.  Häntä pidettiin tuolloin yhtenä lahjakkaimmista lupauksista tulevina vuosina.Arda Guler: The Turkish wonderkid the whole of Europe wants to sign Goal. Viitattu 9.7.2023. 

Güler pelasi ensimmäisen ammattilaisottelunsa 19. elokuuta 2021 Eurooppa-liigan playoff-kierroksen ensimmäisessä osaottelussa helsinkiläisseura HJK:ta vastaan, joka päättyi Fenerbahçen 1–0-voittoon.Fenerbahçe Şükrü Saracoğlu Stadyumu, Istanbul UEFA. Viitattu 9.7.2023.  Maaliskuussa 2022 hänestä tuli seurahistorian nuorin maalintekijä hieman reilu 17 vuoden iässä. 17. maaliskuuta 2022 Fenerbahçe ilmoitti tehneensä pelaajan kanssa uuden kolmivuotisen sopimuksen.Fenerbahçe Yolunuz Açık Olsun… Armamızla, Uzun Yıllar Nice Başarılara Fenerbahçe SK. Viitattu 9.7.2023. 

Kaudella 2022–2023 Mesut Özilin lähdettyä seurasta, Güler sai pelinumerokseen numeron 10, joka oli aikoinaan myös hänen idolinsa Alex de Souzan käyttämä pelinumero.Fenerbahçe'de yeni on numara Arda Güler! Fanatik. Viitattu 9.7.2023.  Hän pelasi kauden ensimmäisen ottelunsa Kasımpaşaa vastaan ja onnistui siinä kahdesti maalinteossa.Kasımpaşa vs Fenerbahçe (0–6) Aug 15, 2022 Match Stats FootballCritic. Viitattu 9.7.2023. 

6. heinäkuuta 2023 espanjalaisseura Real Madrid ilmoitti tehneensä kuusivuotisen sopimuksen Gülerin kanssa, joka olottuu kesään 2029 saakka.Official Announcement: Arda Güler Real Madrid. Viitattu 9.7.2023.  Gülerista maksetun siirtokorvauksen arvioidaan olevan noin 20 miljoonaa euroa, joka ylitti hänen aikaisempaan sopimukseensa Fenerbahçen kanssa kirjatun ulosostopykälän (17,5 miljoonaa euroa).Arda Guler: Real Madrid sign 18-year-old forward from Fenerbahce BBC Sport. Viitattu 9.7.2023. Real Madrid beat Barcelona to win race for Turkish wonderkid OneFootball. Viitattu 9.7.2023. 

Güler pelasi kaudella 2023–2024 alkukauden loukkaantumisista toivuttuaan Real Madridin voittamassa La Ligassa kymmenen ottelua, joissa hän teki kuusi maalia, ja Espanjan cupissa yhden ottelun. Real Madridin voittamassa Mestarien liigassa hän jäi vaihtopelaajaksi.

 Maajoukkueura 
Güler pelasi Turkin alle 17-vuotiaiden maajoukkueessa kymmenen ottelua ja teki niissä neljä maalia. Hän pelasi Turkin A-maajoukkueessa ensimmäisen kerran marraskuussa 2022 ystävyysottelussa Tšekkiä vastaan. Vuonna 2023 käydyissä EM-karsinnoissa hän pelasi kolme ottelua ja teki maalin kotiottelussa Walesia vastaan. EM-kilpailuissa 2024 hän pelasi avauskokoonpanossa kaksi alkulohko-ottelua ja tuli yhdessä vaihdosta kentälle. Hän oli avauskokoonpanossa myös voitokkaassa neljännesvälieräottelussa Itävaltaa ja tappiollisessa puolivälierässä Alankomaita vastaan, ja molemmissa otteluissa hän syötti yhden maalin. Hän teki maalin ensimmäisessä alkulohko-ottelussa Georgiaa vastaan. Güler on tammikuuhun 2026 mennessä pelannut 26 A-maaottelua, joissa hän on ollut 20 kertaa avauskokoonpanossa.

 Lähteet 

 Aiheesta muualla 

Luokka:Turkkilaiset jalkapalloilijat
Luokka:Vuonna 2005 syntyneet
Luokka:Elävät henkilöt